कुशीनगर: मोहर्रम पर जुलूस के दौरान पाकिस्तान लिखी टी-शर्ट पहनने से फैला तनाव

फोटो: मुहर्रम पर पाकिस्तान ्रेट टीम की टी-शर्ट पहने जुलूस में शामिल लड़के।

घटना कुशीनगर के कुबेरस्थान थानाक्षेत्र के कल्याण छप्पर गांव में मंगलवार को हुई। यहां मुहर्रम के जुलूस के दौरान करीब एक दर्जन लड़कों ने पाकिस्तान क्रिकेट टीम की टी-शर्ट पहन रखी थी। इस पर कुछ लोगों के आपत्ति जताने के बाद पहले कहासुनी हुई और बाद में धक्का-मुक्की होने लगी। पुलिस ने मौके पर पहुंचकर इन लड़कों से टी-शर्ट उतरवाई। पुलिस अब यह जानने की कोशिश कर रही है कि इन लड़कों को ये टी-शर्ट्स कहां से मिली? इस मामले में पुलिस ने आठ लोगों के खिलाफ मामला दर्ज कार्रवाई शुरू कर दी गई है।

दूसरा मामला रामकोला का है। यहां मोटरसाइकिल सवार कुछ युवकों ने न केवल पाकिस्तान के झंडे लहराए, बल्कि नारेबाजी भी की। सपा सरकार देशद्रोहियों को दे रही है संरक्षण: आदि‍त्‍यनाथ

पूरे मामले पर सांसद योगी आदित्यनाथ ने कहा है, ''ऐसा करने वाले देश के गद्दार हैं। ऐसे गद्दारों को उत्तर प्रदेश की सपा सरकार का खुला समर्थन प्राप्त है। यही कारण है क़ि राज्य सरकार उन देशद्रोहियो के विरुद्ध अभी तक कोई कार्रवाई नहीं कर सकी है।'' योगी ने यह भी कहा कि वह प्रधानमंत्री नरेद्र मोदी से मामले की सीबीआई जांच कराए जाने की मांग करेंगे। इस सम्बन्ध में वह पीएमओ को चिट्ठी लिखेंगे। क्या कहना है मुस्लिम धर्मगुरु का

मुस्लिम धर्मगुरु फिरंगी महली ने कुशीनगर के घटना की निंदा की है। उन्होंने कहा कि इस तरह की घटनाएं में ऐसे कुछ लोग शामिल होते हैं, जो शांति नहीं चाहते हैं। पुलिस को इसकी तहकीकात करनी चाहिए और जो भी दोषी हो उसे कड़ी से कड़ी सजा देनी चाहिए। महली ने कहा, ''देश के ऊपर कोई भी नहीं है और हिंदुस्तान में 'पाकिस्तान जिंदाबाद' का नारा लगना देशद्रोह जैसा है।

बरेली में सांप्रदायिक तनाव

बरेली के बिथरी चैनपुर थाने से चंद कदम दूरी पर ताजिये के जुलूस का रास्ता बदलने की जिद कर रहे लोगों के बीच गिरे एक पत्थर ने मंगलवार को बवाल कर दिया। दोनों पक्षों के लोग आमने-सामने आ गए और करीब आधा घंटा तक जमकर पथराव हुआ। कुछ घरों में भी तोड़फोड़ की गई। उपद्रवियों ने दो कारें और पांच बाइकें तोड़ डालीं। इसमें होमगार्ड के जवानों समेत 20 लोग जख्मी हुए हैं। कुछ लोगों ने मौके पर फायरिंग होने की बात कही है, लेकिन पुलिस ने इसकी पुष्टि नहीं की है। दोनों पक्षों के करीब 40 लोगों को पुलिस पकड़कर थाने ले आई। कमिश्नर, डीआईजी और डीएम भारी पुलिस बल के साथ कई घंटे मौके पर डटे रहे। इसके बाद उपद्रव शांत किया जा सका।

आगे देखिए मामले से जुड़ी तस्वीरें...